Република Србија

Републички завод за статистику

ISSN 0354-3641

Средње образовање

Почетак школске 2019/20.

Београд, 2020.

|  |  |  |
| --- | --- | --- |
| 659 | Б И Л Т Е Н | 659 |

Билтен – Средње образовање ‒ почетак школске 2019/20.

Издаје и штампа: Републички завод за статистику, Београд, Милана Ракића 5

Одговара: др Миладин Ковачевић, директор

Рукопис припремиле: Надежда Богдановић и Татјана Жарић

Редакција

Руководилац: Владимир Шутић

Чланови: Селена Марковић, Татјана Савић, Јасмина Костић Симов, Јелена Милаковић и Соња Радоичић

Дизајн и припрема за штампу: Одељење за развој, припрему и визуелизацију статистичких аутпута

Лектура: Богдана Милошевић

© Приликом коришћења података објављених у овој публикацији обавезно је навођење извора.

Предговор

У билтену „Средње образовање – почетак школске 2019/2020.“ Републички завод за статистику објављује резултате статистичког истраживања о редовном средњем образовању (без специјалног образовања) на почетку школске 2019/2020. године. Подаци се прикупљају редовним статистичким истраживањем о средњим школама и ученицима (образац ШС/П).

Циљ статистичког истраживања јесу показатељи о редовним средњим школа, одељењима, ученицима и наставницима који представљају важан инструмент за праћење система средњошколског образовања.

Сви подаци су приказани на нивоу Републике Србије, статистичких територијалних јединица (НСТЈ 3) и нивоу општине. Билтен се издаје почев од 1992/93. школске године.

Билтен садржи и основна методолошка објашњења која кориснику треба да омогуће правилно разумевање и коришћење података.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

У Београду, 2020. Директор

Др Миладин Ковачевић

Садржај

Предговор 3

Методолошка објашњења и напомене 7

1. Школе, одељења и наставници, почетак школске 2019/20. 9

2. Ученици, по разреду и полу, почетак школске 2019/20. 13

3. Одељења и ученици, по подручјима рада, почетак школске 2019/20. 28

Методолошка објашњења и напомене

Правни основ

Спровођење истраживања о средњем образовању прописано је Законом о званичној статистици „Службени гласник РС“ број 104/09.

Методолошка решења за спровођење истраживања о средњем образовању и образац за прикупљање података прописује Републички завод за статистику Србије, према Годишњем програму статистичких истраживања за Републику Србију.

Циљ истраживања

Циљ статистике образовања јесте да да податке о стању, структури и развоју школа и одељења, као и податке о структури и кретању ученика и наставника.

Статистика образовања прикупља, обрађује и публикује податке о средњим школама, без обзира на подручја рада у појединим врстама школа. Она има јединствене основне дефиниције и класификације које омогућавају да се добију једнородни подаци о свим врстама средњих школа. У том смислу статистика образовања представља јединствен и повезан систем који, примењујући одговарајуће методе и статистичке поступке, води рачуна о особеностима појединих врста школа.

Извори података

Подаци о средњем образовању резултат су редовног годишњег истраживања које се спроводи на почетку сваке школске године. Прикупљање података спроводи се путем обрасца Статистички упитник за средње школе (образац ШС/П).

Обухватност и упоредивост

Обухват статистичког истраживања ШС/П је потпун. Статистички извештај подноси свака средња школа (државна и приватна) за матичну школу и за одељење у другом месту – насељу (ако школа обавља делатност ван седишта).

Објашњења појединих појмова и обележја

Средњим образовањем и васпитањем стичу се знања и развијају способности за рад и даље образовање.

У статистици образовања редовном средњом школом сматра се установа за обављање делатности у области средњег образовања и васпитања. Образовно-васпитну делатност школа обавља остваривањем наставног плана и програма. Одељење редовног средњег образовања у другом месту – насељу (територијално издвојено одељење) овде се приказује као посебна јединица (школа).

Средња школа може бити основана као гимназија (општа и специјализована), као уметничка, као стручна школа или као мешовита школа (гимназија и стручна или уметничка школа).

У гимназији се стиче опште образовање и васпитање из природних и друштвених наука за наставак образовања у високошколским установама. Школовање у гимназији траје четири године, а након завршеног четвртог разреда ученик полаже општу матуру.

У уметничкој школи се стиче опште и уметничко образовање и васпитање у четворогодишњем трајању за обављање послова одговарајућег занимања и за наставак образовања у високошколским установама. Након завршеног четвртог разреда средњег уметничког образовања и васпитања ученик полаже уметничку матуру.

У стручним школама стиче се опште и стручно образовање и васпитање у трогодишњем и четворогодишњем трајању за обављање послова одговарајућег занимања и за наставак образовања у високошколским установама. Након завршеног трећег, односно четвртог разреда ученик полаже стручну матуру. Стручне школе су: грађевинска, машинска, пољопривредна, шумарска, медицинска, економска, угоститељска, трговинска, саобраћајна и др.

Војне школе су организоване као Војна гимназија и Сред­ња струч­на вој­на шко­ла.

Шко­ло­ва­ње у Вој­ној гим­на­зи­ји тра­је че­ти­ри го­ди­не а уче­ни­ци се шко­лу­ју по пла­ну и про­гра­му гим­на­зије оп­штег сме­ра.

Вој­на гим­на­зи­ја припрема и мотивише уче­ни­ке за наставак школовања на вој­ним ака­де­ми­јама.

Шко­ло­ва­ње у Сред­њој струч­ној вој­ној шко­ли тра­је че­ти­ри го­ди­не. Уче­ни­ци се шко­лу­ју по пла­ну и про­гра­му вој­но­струч­ног сме­ра Рат­ног ва­зду­хо­плов­ства и про­тив­ва­зду­хо­плов­не од­бра­не и Јединица за елек­трон­ска деј­ства.

Одељење је група ученика коју у току школске године истовремено обучава више наставника сукцесивно.

Разред је степен школовања у којем ученици у одређеном временском интервалу, најдуже у једној школској години, стичу одређен опсег знања предвиђен наставним планом одређене врсте школе.

Под појмом ученик подразумева се редовни ученик. Редовни ученик је лице уписано у школу са циљем да похађа наставу.

Пре 1990/91. школске године ученици у средњим школама уписивали су одређену струку. Почев од школске 1990/91. године, средње образовање реализује се по подручјима рада, а у оквиру њих по одговарајућим образовним профилима.

Подаци приказани у овом Билтену односе се на ниво образовања ISCED3 према међународној класификацији образовања – ISCED2011.